ಪ್ರಾಚೀನ ಮೆಸೊಪಟ್ಯಾಮಿಯಾದಲ್ಲಿ, ಸಿಲಿಂಡರ್ ಮುದ್ರೆಗಳನ್ನು ಹೆಚ್ಚಾಗಿ ಕಟ್ಟತ್ತಿದ್ದರು ಮತ್ತು ಆಭರಣವಾಗಿ ಧರಿಸುತ್ತಿದ್ದರು. ಪ್ರಾಚೀನ ಬ್ಯಾಬಿಲೋನ್‌ನಲ್ಲಿ, ಹಾರಗಳನ್ನು ಕಾರ್ನೆಲಿಯನ್, ಲ್ಯಾಪಿಸ್ ಲಾಜುಲಿ, ಅಗೇಟ್ ಮತ್ತು ಚಿನ್ನದಿಂದ ಮಾಡಲಾಗಿತ್ತು, ಇದನ್ನು ಚಿನ್ನದ ಸರಪಳಿಗಳನ್ನಾಗಿ ಮಾಡಲಾಯಿತು . ಪ್ರಾಚೀನ ಸುಮೇರಿಯನ್ನರು ಚಿನ್ನ, ಬೆಳ್ಳಿ, ಲ್ಯಾಪಿಸ್ ಲಾಜುಲಿ ಮತ್ತು ಕಾರ್ನೆಲಿಯನ್ ನಿಂದ ಹಾರಗಳು ಮತ್ತು ಮಣಿಗಳನ್ನು ರಚಿಸಿದರು. ಪ್ರಾಚೀನ ಈಜಿಪ್ಟ್‌ನಲ್ಲಿ, ಹಲವಾರು ವ್ಯತ್ಯಾಸಗಳ ಹಾರಗಳನ್ನು ಧರಿಸಲಾಗುತ್ತಿತ್ತು. ಮೇಲ್ವರ್ಗದ ಪ್ರಾಚೀನ ಈಜಿಪ್ಟಿಯನ್ನರು ಕೊರಳಪಟ್ಟಿಗಳನ್ನು ಧಾರ್ಮಿಕ ಮತ್ತು ಶವಸಂಸ್ಕಾರ ಉದ್ದೇಶಗಳಿಗಾಗಿ ಅಮೂಲ್ಯ ವಸ್ತುಗಳನ್ನು ಧರಿಸುತ್ತಿದ್ದರು. ಈ ಕೊರಳಪಟ್ಟಿಗಳನ್ನು ಹೆಚ್ಚಾಗಿ ಅರೆ-ಅಮೂಲ್ಯ, ಗಾಜು, ಕುಂಬಾರಿಕೆ ಮತ್ತು ಟೊಳ್ಳಾದ ಮಣಿಗಳಿಂದ ಅಲಂಕರಿಸಲಾಗಿತ್ತು. ವಿವಿಧ ಅಮೂಲ್ಯ ಮತ್ತು ಅರೆ-ಅಮೂಲ್ಯ ವಸ್ತುಗಳಿಂದ ತಯಾರಿಸಿದ ಮಣಿಗಳ ಹಾರಗಳನ್ನು ಸಾಮಾನ್ಯವಾಗಿ ಒಟ್ಟಿಗೆ ರಚಿಸಿ ಕಟ್ಟುತ್ತಿದ್ದರು. ಚಿನ್ನವು ಸಾಮಾನ್ಯವಾಗಿ ಶೈಲೀಕೃತ ಸಸ್ಯ, ಪ್ರಾಣಿ ಮತ್ತು ಕೀಟಗಳ ಆಕಾರಗಳಾಗಿ ರೂಪುಗೊಂಡಿದೆ . ತಾಯಿತಗಳನ್ನು ಸಹ ನೆಕ್ಲೇಸ್‌ಗಳಾಗಿ ಪರಿವರ್ತಿಸಲಾಯಿತು. ಪ್ರಾಚೀನ ಕ್ರೀಟ್‌ನಲ್ಲಿ ಹಾರಗಳನ್ನು ಎಲ್ಲಾ ವರ್ಗದವರು ಧರಿಸುತ್ತಿದ್ದರು; ರೈತರು ಅಗಸೆ ದಾರದಲ್ಲಿ ಕಲ್ಲುಗಳನ್ನು ಧರಿಸಿದ್ದರೆ, ಶ್ರೀಮಂತರು ಅಗೇಟ್, ಮುತ್ತು, ಕಾರ್ನೆಲಿಯನ್, ಅಮೆಥಿಸ್ಟ್ ಮತ್ತು ಸ್ಫಟಿಕದ ಕಲ್ಲಿನ ಮಣಿಗಳನ್ನು ಧರಿಸುತ್ತಿದ್ದರು. ಜೊತೆಗೆ ಪಕ್ಷಿಗಳು, ಪ್ರಾಣಿಗಳು ಮತ್ತು ಮಾನವರ ಆಕಾರದಲ್ಲಿರುವ ಪೆಂಡೆಂಟ್‌ಗಳ ಮಣಿಗಳನ್ನು ಸಹ ಧರಿಸುತ್ತಿದ್ದರು. 

ಪ್ರಾಚೀನ ಗ್ರೀಸ್‌ನಲ್ಲಿ, ರಿಪೌಸ್ ಮತ್ತು ಲೇಪಿತ ಚಿನ್ನದ ತಂತಿಗಳನ್ನು ಸೂಕ್ಷ್ಮವಾಗಿ ರಚಿಸಿ ತಯಾರಿಸಿದ ಚಿನ್ನದ ಹಾರಗಳನ್ನು ಧರಿಸಲಾಗುತ್ತಿತ್ತು. ಹೆಚ್ಚಾಗಿ ಈ ನೆಕ್ಲೇಸ್‌ಗಳನ್ನು ನೀಲಿ ಅಥವಾ ಹಸಿರು ಎನಾಮೆಲ್ಡ್ ರೋಸೆಟ್‌ಗಳು, ಪ್ರಾಣಿಗಳ ಆಕಾರಗಳು ಅಥವಾ ಹೂದಾನಿ ಆಕಾರದ ಪೆಂಡೆಂಟ್‌ಗಳಿಂದ ಅಲಂಕರಿಸಲಾಗಿತ್ತು, ಇವುಗಳನ್ನು ಸಾಮಾನ್ಯವಾಗಿ ಅಂಚುಗಳೊಂದಿಗೆ ವಿವರಿಸಲಾಗುತ್ತಿತ್ತು. ಅಥಿತ್ಯಕ್ಕೆ ಸುಗಂಧ ದ್ರವ್ಯದ ಸಣ್ಣ ಪಾತ್ರೆಗಳೊಂದಿಗೆ ಮತ್ತು ಉದ್ದವಾದ ಚಿನ್ನದ ಸರಪಣಿಗಳನ್ನು ಇಡಲಾಗುತ್ತಿತ್ತು. ಹೆಲೆನಿಸ್ಟಿಕ್ ಅವಧಿಯಲ್ಲಿ ಹೊಸ ಅಂಶಗಳನ್ನು ಪರಿಚಯಿಸಲಾಯಿತು; ಪಾಲಿ-ಕ್ರೊಮ್ಯಾಟಿಕ್ ತುಣುಕುಗಳಿಗೆ ಬಣ್ಣದ ಕಲ್ಲುಗಳನ್ನು ಸೇರಿಸಿ, ಪ್ರಾಣಿ-ತಲೆ ಫಿನಿಯಲ್ಸ್ ಮತ್ತು ಈಟಿ ತರಹದ ಅಥವಾ ಮೊಗ್ಗು ಆಕಾರದ ಪೆಂಡೆಂಟ್‌ಗಳನ್ನು ಸರಪಳಿಗಳಿಂದ ನೇತುಹಾಕಉತ್ತಿದ್ದರು. ಪ್ರಾಚೀನ ಎಟ್ರುಸ್ಕನ್ನರು ಹರಳಾಗಿಸಿದ ಚಿನ್ನದ ಮಣಿಗಳನ್ನು ರಚಿಸಲು ಗ್ರ್ಯಾನ್ಯುಲೇಷನ್ ಅನ್ನು ಬಳಸಿದರು, ಇವುಗಳಲ್ಲಿ ವರ್ಣರಂಜಿತ ಹಾರಗಳನ್ನು ರಚಿಸಲು ಗಾಜು ಮತ್ತು ಫೈನ್ಸ್ ಮಣಿಗಳಿಂದ ಕಟ್ಟಲಾಗಿತ್ತು. ಪ್ರಾಚೀನ ರೋಮ್‌ನಲ್ಲಿ ರೋಮನ್ ಗಣ್ಯರು ಧರಿಸಿದ್ದ ಅನೇಕ ರೀತಿಯ ಆಭರಣಗಳ ಹಾರಗಳು ಇವೆ. ವಿದೇಶಿ ಮತ್ತು ಅಮೂಲ್ಯ ವಸ್ತುಗಳಿಂದ ಅಲಂಕರಿಸಲಾದ ಚಿನ್ನ ಮತ್ತು ಬೆಳ್ಳಿ ನೆಕ್ಲೇಸ್‌ಗಳನ್ನು ಹಲವೊಮ್ಮೆ ಮಾಡಲಾಯಿತು. ಅಂಬರ್, ಮುತ್ತಿನ, ಪದ್ಮರಾಗ, ನೀಲಮಣಿ, ಮತ್ತು ವಜ್ರದ, ಮುತ್ತುಗಳ ಹಗ್ಗಗಳು, ದಂತಕವಚದೊಂದಿಗೆ ಚಿನ್ನದ ಫಲಕಗಳು ಮತ್ತು ಚಿನ್ನದ ಫಿಲಿಗ್ರೀನಲ್ಲಿ ಹೊಂದಿಸಲಾದ ಹೊಳೆಯುವ ಕಲ್ಲುಗಳನ್ನು ಹೆಚ್ಚಾಗಿ ಧರಿಸಲಾಗುತ್ತಿತ್ತು. ಅನೇಕ ದೊಡ್ಡ ಅಲಂಕರಿಸಿದ ನೆಕ್ಲೇಸ್‌ಗಳು ಮತ್ತು ವಸ್ತುಗಳು ಆಮದು ಮಾಡಿಕೊಳ್ಳಲಾಯಿತು. 

ನಂತರದ ಸಾಮ್ರಾಜ್ಯದಲ್ಲಿ, ಅನಾಗರಿಕ ಆಕ್ರಮಣಗಳನ್ನು ಅನುಸರಿಸಿ, ವರ್ಣರಂಜಿತ ಮತ್ತು ಸೊಗಸಾದ ಆಭರಣಗಳು ಜನಪ್ರಿಯವಾದವು. ಬೈಜಾಂಟೈನ್ ಯುಗದಲ್ಲಿ, ಮುತ್ತುಗಳ ಹಗ್ಗಗಳು ಮತ್ತು ಉಬ್ಬು ಚಿನ್ನದ ಸರಪಣಿಗಳನ್ನು ಹೆಚ್ಚಾಗಿ ಧರಿಸಲಾಗುತ್ತಿತ್ತು, ಆದರೆ ನೀಲ್ಲೊ ಬಳಕೆಯಂತಹ ಹೊಸ ತಂತ್ರಗಳು ಪ್ರಕಾಶಮಾನವಾದ, ಹೆಚ್ಚು ಪ್ರಧಾನವಾದ ರತ್ನದ ಕಲ್ಲುಗಳನ್ನು ಹೊಂದಿರುವ ಹಾರಗಳಿಗೆ ಅವಕಾಶ ಮಾಡಿಕೊಟ್ಟವು. ಆರಂಭಿಕ ಬೈಜಾಂಟೈನ್ ಯುಗವು ಸ್ಪಷ್ಟವಾಗಿ ಕ್ರಿಶ್ಚಿಯನ್ ಆಭರಣಗಳಿಗೆ ಬದಲಾಯಿತು, ಅದು ಹೊಸ ಕ್ರಿಶ್ಚಿಯನ್ ಪ್ರತಿಮಾಶಾಸ್ತ್ರವನ್ನು ಪ್ರದರ್ಶಿಸಿತು. 

ಪ್ರಾಚೀನ ನಾಗರಿಕತೆಗಳು
ಶಾಸ್ತ್ರೀಯವಲ್ಲದ ಯುರೋಪಿಯನ್ ನೆಕ್ಲೇಸ್‌ಗಳು
ಇತಿಹಾಸ ಪೂರ್ವದ ಬಳಕೆ
ನೆಕ್ಲೇಸ್‌ಗಳ ಇತಿಹಾಸ